**ส่วนที่ 2 สรุปผลการพัฒนาท้องถิ่นตามแผนพัฒนาท้องถิ่น (พ.ศ.2557-2560)**

**1. สรุปผลการดำเนินงานตามงบประมาณที่ได้รับ และการเบิกจ่ายงบประมาณ**

**ในปีงบประมาณ พ.ศ.2557-2560**

1.1 สรุปสถานการณ์การพัฒนา การตั้งงบประมาณ การเบิกจ่ายงบประมาณ

รายรับ-รายจ่าย องค์การบริหารส่วนตำบลกุดผึ้ง ย้อนหลัง 3 ปี



**แผนภูมิแสดงฐานะการคลังของอบต.ช่วงระยะเวลา 3 ปี ที่ผ่านมา (จำนวนเงิน/บาท)**

1.2 การประเมินผลการนำแผนพัฒนาท้องถิ่นไปปฏิบัติเชิงปริมาณและเชิงคุณภาพ

(1) สรุปรายรับจริงของปีงบประมาณ พ.ศ.2557 – 2560

|  |  |  |  |  |  |
| --- | --- | --- | --- | --- | --- |
| **หมวด /ประเภท** | **ปี 2557** | **ปี 2558** | **ปี 2559** | **ประมาณการ ปี 2560** | **รวมทั้งสิ้น** |
| **หมวดภาษีอากร** | 82,459.88 | 80,292.90 | 73,307.11 | 80,292.00 | 316,351.89 |
| **หมวดค่าธรรมเนียม ค่าปรับ และใบอนุญาต** | 218,262.00 | 31,336.84 | 140,894.00 | 31,337.00 | 421,829.84 |
| **หมวดรายได้จากทรัพย์สิน** | 117,457.70 | 99,718.11 | 88,598.04 | 99,718.00 | 405,491.85 |
| **หมวดรายได้จากสาธารณูปโภคและการพาณิชย์** | 204,646.00 | 214,971.00 | 185,432.00 | 214,971.00 | 820,020.00 |
| **หมวดรายได้เบ็ตเตล็ด** | 129,100.00 | 133,900.00 | 2,120.00 | 134,300.00 | 399,420.00 |
| **หมวดภาษีจัดสรร** | 11,364,187.88 | 13,933,897.87 | 14,283,450.18 | 13,816,204.00 | 53,397,739.93 |
| **เงินอุดหนุนทั่วไป** | 10,730,471.00 | 13,933,897.87 | 8,926,154.00 | 13,816,204.00 | 47,406,726.87 |
| **เงินอุดหนุนเฉพาะกิจ/อุดหนุนให้โดยระบุวัตถุประสงค์** | 7,377,050.00 | 11,187,364.20 | 8,102,260.00 | 8,926,154.00 | 35,592,828.20 |
| **รวม** | 30,223,634.46 | 39,615,378.79 | 31,802,215.33 | 37,119,180.00 | 138,760,408.58 |

**แผนภูมิแสดงรายรับในปีงบประมาณ พ.ศ.2557 – 2560**

**(2) สรุปรายจ่ายจริงของปีงบประมาณ พ.ศ.2557 - 2560**

|  |  |  |  |  |  |
| --- | --- | --- | --- | --- | --- |
| **หมวด /ประเภท** | **ปี 2557** | **ปี 2558** | **ปี 2559** | **ประมาณการ ปี 2560** | **รวมทั้งสิ้น** |
| จ่ายจากงบประมาณ |  |  |  |  |  |
| งบกลาง | 719,161.60 | 771,668.00 | 1,133,046.00 | 6,046,733.00 | 8,670,608.60 |
| หมวดเงินเดือน | 3,188,391.00 | 6,727,417.00 | 6,546,039.00 | 1,045,440.00 | 17,507,287.00 |
| หมวดค่าจ้างประจำ |  |  |  |  |  |
| หมวดค่าจ้างชั่วคราว | 1,895,230.00 |  |  |  | 1,895,230.00 |
| หมวดค่าตอบแทน | 3,551,914.00 | 705,770.00 | 804,198.00 | 1,045,440.00 | 6,107,322.00 |
| หมวดค่าใช้สอย | 1,408,540.00 | 1,237,798.35 | 3,303,899.50 | 685,000.00 | 6,635,237.85 |
| หมวดค่าวัสดุ | 2,212,239.83 | 2,532,283.55 | 1,550,562.43 | 240,000.00 | 6,535,085.81 |
| หมวดค่าสาธารณูปโภค | 423,126.39 | 452,530.86 | 524,908.96 | 1,427,400.00 | 2,827,966.21 |
| ค่าครุภัณฑ์ | 250,700.00 | 585,600.00 | 112,250.00 | 2,910,000.00 | 3,858,550.00 |
| ค่าที่ดินและสิ่งก่อสร้าง | 2,748,500.00 | 3,133,180.00 | 3,345,600.00 | 2,910,000.00 | 12,137,280.00 |
| งบจ่ายอื่น(หมวดรายเดือน) |  |  |  |  |  |
| งบเงินอุดหนุน(หมวดเงินอุดหนุน) | 3,292,651.44 | 2,778,565.47 | 2,163,958.00 | 14,181,799.00 | 22,416,973.91 |
| รวมรายจ่าย | 19,690,454.26 | 18,924,813.23 | 19,484,461.89 | 30,491,812.00 | 88,591,541.38 |

**แผนภูมิแสดงรายจ่ายในปีงบประมาณ พ.ศ.2557 – 2560**

1.2 การประเมินผลการนำแผนพัฒนาท้องถิ่นไปปฏิบัติเชิงคุณภาพ

องค์การบริหารส่วนตำบลกุดผึ้ง ได้ดำเนินการติดตามและประเมินผลแผนพัฒนาโดยใช้รูปแบบการติดตามฯ ที่กรมส่งเสริมการปกครองท้องถิ่นกำหนดไว้ โดยนำมาปรับประยุกต์ให้เหมาะสมกับพื้นที่ในเขตพื้นที่องค์การบริหารส่วนตำบลกุดผึ้งสามารถสรุปผลการดำเนินงานตั้งแต่ปีงบประมาณ พ.ศ.2557 ถึง พ.ศ.2559 ดังนี้

1.แบบประเมินผลการดำเนินงานตามแผนยุทธศาสตร์การพัฒนา เป็นแบบประเมินตนเอง แยกเป็นปีงบประมาณ

การวิเคราะห์และประมวลผลข้อมูลนำข้อมูลจากแบบสอบถาม มาวิเคราะห์โดยใช้โปรแกรม SPSS ForWindows ในการประมวลและวิเคราะห์ผล ได้แก่ ค่าความถี่ ค่าร้อยละ ค่าเฉลี่ย ค่าเบี่ยงเบนมาตรฐาน

และเสนอผลการติดตามและประเมินผล โดยใช้วิธีการพรรณนาวิเคราะห์ โดยเครื่องมือของแบบสอบถามเป็นแบบมาตราส่วนประเมินค่า (Rating Scale) กำหนดเกณฑ์ในการตอบด้วยวิธีให้ค่าน้ำหนัก คะแนน 5 ระดับ ดังนี้

1 หมายถึง ระดับความพึงพอใจน้อยที่สุด

2 หมายถึง ระดับความพึงพอใจน้อย

3 หมายถึง ระดับความพึงพอใจปานกลาง

4 หมายถึง ระดับความพึงพอใจมาก

5 หมายถึง ระดับความพึงพอใจมากที่สุด

การกำหนดช่วงค่าเฉลี่ย เกณฑ์การแปลความหมายที่เหมาะสมที่สุด:คือ

ระดับ ความหมาย

4.51 - 5.00 มากที่สุด

3.51 - 4.50 มาก

2.51 - 3.50 ปานกลาง

1.51 - 2.50 น้อย

1.00 - 1.50 น้อยที่สุด

กลุ่มเป้าหมายเป็นตัวแทนประชาชนตัวแทนประชาชนในเขตพื้นที่องค์การบริหารส่วนตำบลกุดผึ้ง ทั้ง 11 หมู่บ้าน จากการใช้แบบสอบถามความคิดเห็นจากกลุ่มเป้าหมาย ที่เกี่ยวข้องคือประชาชนในเขตองค์การบริหารส่วนตำบลกุดผึ้ง โดยวิธีสุ่มตัวอย่าง จากโครงการประชาคมแผนสี่ปี และประชาคมแผนชุมชน ผู้นำชุมชน และผู้ปกครองของเด็กเล็กศูนย์พัฒนาเด็กเล็กในเขตรับผิดชอบองค์การบริหารส่วนตำบลกุดผึ้ง รวมถึงผู้มารับบริการขององค์การบริหารส่วนตำบลกุดผึ้ง จำนวนทั้งสิ้น 300 คน

1. ข้อมูลทั่วไปของกลุ่มตัวอย่าง ตามโครงการติดตามและประเมินผลแผนพัฒนา ของปีงบประมาณ

พ.ศ.2557-2559



ข้อมูลทั่วไปของประชากรกลุ่มตัวอย่าง ตารางที่ 1.1 เพศ พบว่า เพศหญิง ร้อยละ 57 และเพศชาย ร้อยละ 43

2. อายุ ส่วนใหญ่มีอายุระหว่าง 51 – 60 ปี คิดเป็นร้อยละ 29 รองลงมา อายุระหว่าง 41 – 50 ปี คิดเป็นร้อยละ 24 อายุมากกว่า 60 ปี คิดเป็นร้อยละ 17.67 อายุระหว่าง 31 – 40 ปี คิดเป็นร้อยละ 17.67อายุระหว่าง 20 – 30 ปี คิดเป็นร้อยละ 11.67 ตามลำดับ

|  |  |  |
| --- | --- | --- |
| 2.อายุ | จำนวนคน (กลุ่มตัวอย่าง) | ร้อยละ |
| 20-30 ปี | 35 | 11.67 |
| 31-40 ปี | 53 | 17.67 |
| 41-50 ปี | 72 | 24.00 |
| 51-60 ปี | 87 | 29.00 |
| มากว่า 60 ปี | 53 | 17.67 |
|  | 300 | 100.00 |

|  |  |  |
| --- | --- | --- |
| 3.การศึกษา | จำนวนคน (กลุ่มตัวอย่าง) | ร้อยละ |
| ประถมศึกษา | 144 | 48.00 |
| มัธยมศึกษาหรือเทียบเท่า | 102 | 34.00 |
| อนุปริญญาหรือเทียบเท่า | 22 | 7.33 |
| ปริญญาตรี | 24 | 8.00 |
| สูงกว่าปริญญาตรี | 8 | 2.67 |
|  | 300 | 100.00 |

ส่วนใหญ่สำเร็จการศึกษาระดับประถมศึกษา มากที่สุด ร้อยละ 48 รองลงมา ระดับมัธยมศึกษาหรือเทียบเท่า ร้อยละ 34 ระดับอนุปริญญาหรือเทียบเท่า ร้อยละ 7.33 ระดับปริญญาตรี ร้อยละ 2.67 ระดับสูงกว่าปริญญาตรี ร้อยละ 2.67 ตามลำดับ

|  |  |  |
| --- | --- | --- |
| 4.อาชีพ | จำนวนคน (กลุ่มตัวอย่าง) | ร้อยละ |
| นักเรียน/นักศึกษา | 33 | 11.00 |
| รับราชการ | 14 | 4.67 |
| เอกชนหรือรัฐวิสาหกิจ | 9 | 3.00 |
| ค้าขายธุรกิจส่วนตัว | 20 | 6.67 |
| รับจ้าง | 66 | 22.00 |
| เกษตรกร | 128 | 42.67 |
| อื่นๆ (แม่บ้าน,ข้าราชการบำนาญฯลฯ) | 30 | 10.00 |

อาชีพ ส่วนใหญ่ประกอบอาชีพภาคเกษตรกรรม ทำนา ทำสวน ทำไร่ มากที่สุด ร้อยละ 42.67 รองลงมา อาชีพรับจ้างทั่วไป ร้อยละ 22 อาชีพ ค้าขายหรือธุรกิจส่วนตัว ร้อยละ 6.67 นักเรียน/นักศึกษา ร้อยละ 11 อาชีพ อื่นๆ (แม่บ้าน,ข้าราชการบำนาญฯลฯ) ร้อยละ 30 อาชีพ รับราชการ ร้อยละ 4.67 และประกอบอาชีพเอกชนหรือรัฐวิสาหกิจ ร้อยละ 3 ตามลำดับ

**แบบประเมินความพึงพอใจต่อผลการดำเนินงานขององค์กรปกครองส่วนท้องถิ่นในแต่ละยุทธศาสตร์**



การวิเคราะห์ความพึงพอใจต่อผลการดำเนินงานขององค์การบริหารส่วนตำบลกุดผึ้ง ในแต่ละประเด็นขั้นตอนและกระบวนการพัฒนาในภาพรวมขององค์การบริหารส่วนตำบลกุดผึ้ง พบว่า ประชาชนมีความพึงพอใจในขั้นตอนและกระบวนการพัฒนาต่างๆ อยู่ในระดับ ปานกลาง ค่าเฉลี่ยรวม เท่ากับ 3.32 คิดเป็นร้อยละ 66.18 และมีค่าเบี่ยงเบนมาตรฐานรวมเท่ากับ .790 แสดงว่าแบบสอบถามที่เก็บมามีการกระจายตัวดี ผู้กรอกแบบสอบถามมีความคิดเห็นใกล้เคียงกัน และไม่มีความแตกต่างกันมาก

ดังนั้น เมื่อพิจาณาแต่ละขั้นตอนกระบวนการพัฒนาจะเห็นว่าประชาชนมีความพึงพอใจในยุทธศาสตร์การพัฒนาด้านการบริหารจัดการบ้านเมืองที่ดี มากที่สุด มีค่าเฉลี่ย 3.48 คิดเป็นร้อยละ 69.60 ค่าเบี่ยงเบนมาตรฐาน 0.816 รองลงมา ยุทธศาสตร์การพัฒนาด้านศิลปวัฒนธรรม จารีตประเพณีและภูมิปัญญาท้องถิ่น มีค่าเฉลี่ย 3.43 คิดเป็นร้อยละ 69.13 ค่าเบี่ยงเบนมาตรฐาน 0 .814 ยุทธศาสตร์การพัฒนาด้านส่งเสริมเศรษฐกิจชุมชนและการแก้ไขปัญหาความยากจน คิดเป็นร้อยละ 67.53 มีค่าเฉลี่ย 3.38 ค่าเบี่ยงเบนมาตรฐาน 0.808 ยุทธศาสตร์การพัฒนาการท่องเที่ยวและการกีฬา มีค่าเฉลี่ย 3.40 คิดเป็นร้อยละ 67.07 ค่าเบี่ยงเบนมาตรฐาน 0.774 ยุทธศาสตร์การพัฒนาด้านการส่งเสริมคุณภาพชีวิต มีค่าเฉลี่ย 3.25 คิดเป็นร้อยละ 64.87 ค่าเบี่ยงเบนมาตรฐาน 0.789 ยุทธศาสตร์ด้านโครงสร้างพื้นฐาน ชีวิต มีค่าเฉลี่ย 3.23 คิดเป็นร้อยละ 64.67 ค่าเบี่ยงเบนมาตรฐาน 0.830

ประชาชนมีความพึงพอใจน้อยที่สุด ยุทธศาสตร์การพัฒนาด้านการบริหารจัดการและอนุรักษ์ทรัพยากรธรรมชาติและสิ่งแวดล้อมอย่างยั่งยืน มีค่าเฉลี่ย 3.04 คิดเป็นร้อยละ 60.40 ค่าเบี่ยงเบนมาตรฐาน 0.697

**2. ผลที่ได้รับจากการดำเนินงานในปีงบประมาณ พ.ศ. 2557-2560**

**2.1 ผลที่ได้หรือผลที่สำคัญ**

การนำยุทธศาสตร์การพัฒนาทั้ง 7 ด้านไปสู่การปฏิบัติ ส่งผลให้เกิดประโยชน์ต่อประชาชนในเขตองค์การบริหารส่วนตำบลกุดผึ้ง ทำให้องค์การบริหารส่วนตำบลกุดผึ้ง สามารถแก้ไขปัญหาความเดือดร้อนในยุทธศาสตร์ด้านต่างๆ ครอบคลุมภายในเขตองค์การบริหารส่วนตำบลกุดผึ้ง เช่น เส้นทางคมนาคม ระบบระบายน้ำ ไฟฟ้าสาธารณะ และระบบประปาในเขตเทศองค์การบริหารส่วนตำบล ได้ในระดับหนึ่ง ประชาชนมีความ พึงพอใจในการดำเนินงานในภาพรวมทั้งหมดอยู่ในระดับ ปานกลาง

**2.2 ผลกระทบ**

ผลกระทบจากผลการดำเนินงานขององค์การบริหารส่วนตำบล ที่ผ่านมาในปี พ.ศ.2557-2560 ปรากฏว่า ระดับความพึงพอใจ ส่วนมากจะอยู่ในระดับปานกลาง คิดเป็นร้อยละ 46.93 และระหว่างความพึงพอใจ มากที่สุด คิดเป็นร้อยละ 11.37 กับ ความพึงพอใจน้อย คิดเป็นร้อยละ 4.45 แสดงให้เห็นว่ามีประชาชนส่วนหนึ่งไม่มีความพึงพอใจต่อผลการดำเนินงานขององค์การบริหารส่วนตำบลกุดผึ้ง ทั้งนี้อาจมาจากประชาชนที่กรอกแบบสอบถามอยู่ในหมู่บ้านที่ได้รับผลกระทบ ที่ไม่ได้รับจัดสรรงบประมาณจึงทำให้เกิดความไม่พึงพอใจ

**3.สรุปปัญหาอุปสรรคการดำเนินงานที่ผ่านมาและแนวทางการแก้ไข ปีงบปีงบประมาณ พ.ศ.2557-2560**

**ปัญหาอุปสรรคการดำเนินงาน**

1.ในการเสนอโครงการต่าง ๆ ของแต่ละหมู่บ้านผู้นำชุมชนและสมาชิกองค์การบริหารส่วนตำบล เป็นผู้เสนอโครงการโดยตรง ทำให้ประชาชนไม่สามารถเข้าถึงการบริการสาธารณะขององค์การบริหารส่วนตำบลได้ตรงตามความต้องการ

2.การมีส่วนร่วมของภาคประชาชนข้อมูลต่าง ๆ จากชุมชนยังไม่สะท้อนสภาพปัญหาอย่าง แท้จริง และแนวทางแก้ไขปัญหาบางอย่างยังไม่สามารถบูรณาการในการแก้ไขปัญหาต่าง ๆ ได้

3.ประชาชนยังขาดความรู้ ความเข้าใจในกระบวนการการจัดทำแผนพัฒนาสามปี

4.ในการจัดทำแผนพัฒนาสามปี ผู้นำชุมชนและสมาชิกสภาองค์การบริหารส่วนตำบลเน้นเฉพาะโครงสร้างพื้นฐาน

5. การจัดประชุมประชาคม เพื่อเปิดรับข้อแสนอแนะ ความคิดเห็น การจัดทำแผนพัฒนาสามปี ยังขาดความร่วมมือจากประชาชน เนื่องจากไม่ได้รับการจัดสรรงบประมาณจากที่กำหนดไว้ในแผนพัฒนาขาดความเชื่อมั่นในการตัดสินใจของผู้บริหารท้องถิ่น

6.ขั้นตอนในการดำเนินงานของระบบราชการค่อนข้างยุ่งยากและซับซ้อนบางอย่างไม่สามารถที่จะลดขั้นตอนได้และระเบียบกฎหมาย หนังสือสั่งการยังไม่ให้อำนาจอย่างชัดเจน

7.การประสานงานกับหน่วยงานที่เกี่ยวข้อง มิให้เกิดความซ้ำซ้อน เพื่อให้การวางแผนพัฒนาองค์การบริหารส่วนตำบล มีประสิทธิภาพ และประหยัดงบประมาณยังไม่ชัดเจน

**แนวทางแก้ไขปัญหาอุปสรรค**

1.สร้างความรู้ความเข้าใจ เปิดโอกาสให้ประชาชนได้ร่วมคิด เสนอความเห็นผ่านการจัดทำประชาคมหมู่บ้าน ในการเสนอแผนงานตามความต้องการ พิจารณาจัดลำดับความสำคัญของปัญหาซึ่งเป็นข้อมูลสำคัญที่เทศบาลเมืองบ้านดุงจะใช้ในการพิจารณาจัดสรรงบประมาณสำหรับช่วยเหลือเพื่อแก้ไขปัญหาความเดือดร้อนของประชาชนได้ตรงตามความต้องการ

2.ในการกำหนดวันที่ และเวลาในการจัดเวทีประชาคมต้องคำนึงถึงความสะดวกของประชาชนและ หน่วยงานต่าง ๆ ที่มีส่วนเกี่ยวข้อง

3.การจัดเวทีประชาคมควรเตรียมความพร้อมด้านบุคลากร วัสดุอุปกรณ์ ทำความเข้าใจกับทีมงาน ผู้นำชุมชน หน่วยราชการในพื้นที่

4. ผู้เกี่ยวข้องในการจัดทำร่างแผนพัฒนาควรให้ความสำคัญต่อโครงการ/กิจกรรม ที่ ประชาคมคัดเลือกเรียงลำดับตรงตามความต้องการของประชาชน ในการแก้ไขปัญหา นำมาบรรจุไว้ในแผนพัฒนาสามปีให้ครบทุกด้านตามแนวทางพัฒนาควรเป็นโครงการ/กิจกรรม ที่องค์การบริหารส่วนตำบลกุดผึ้ง สามารถนำมาดำเนินการได้จริง และส่งเสริมความร่วมมือของประชาคมระดับชุมชน

5.คณะกรรมการพัฒนาฯ สมาชิกสภาฯ และผู้ที่เกี่ยวข้องในการพิจารณาร่างแผนพัฒนาสามปี ควรมีความรู้ความเข้าใจต่อบทบาทหน้าที่ของตนเองโดยคำนึงถึงประโยชน์ส่วนรวมเป็นหลัก พิจารณาโครงการ/กิจกรรม เรียงลำดับก่อนหลังในร่างแผนพัฒนาสามปี ให้ตรงกับความต้องการของประชาชนที่เสนอ

6. ควรปฏิบัติตามแผนพัฒนาสามปีที่ประกาศใช้ ตามลำดับความสำคัญเร่งด่วน เพื่อให้การดำเนินการเป็นไปอย่างรวดเร็ว ตรงกับความต้องการของประชาชน สอดคล้องกับงบประมาณ รวมทั้งประสานขอรับการสนับสนุนงบประมาณ และทรัพยากรที่จำเป็น จากหน่วยงานอื่น

